
Zagreb, 18. ožujka 2021.

POZIV ZA SUDJELOVANJE NA WEBINARU

Dom zdravlja Zagreb – Centar provodi projekt PROMLOM „Osnaživanje liječnika obiteljske medicine za promicanje zdravlja u svakodnevnom radu“ .

Cilj projekta PROMLOM je podizanje svijesti liječnika opće/obiteljske medicine (LOM) o promociji zdravlja za 10 najčešćih uzroka smrtnosti u razvijenim zemljama koji se mogu spriječiti. U sklopu PROMLOM projekta održat će se 10 tematskih radionica za liječnike obiteljske medicine i ostale sudionike u primarnoj zdravstvenoj zaštiti. 

U sklopu provedbenih aktivnosti, Dom zdravlja Zagreb – Centar će 24. ožujka 2021. s početkom u 12:00 sati održati webinar na temu: Visok kolesterol.

Webinar će se održati putem GoToWebinar platforme te će snimka biti trajno dostupna na poveznici: https://promlom.hr

Program radionice: Visok kolesterol

Voditelj: Ana Mašić, dr.med.

12:00-12:10 Uvod

12:10-12:40 Primarne i sekundarne dislipidemije 
doc.dr.sc.Ivan Pećin, dr.med.
Medicinski fakultet Sveučilišta u Zagrebu
KBC Zagreb, Klinika za unutarnje bolesti, Zavod za bolesti metabolizma


12:40-13:10  Povezanost prehrambenih navika i lipidograma - prikaz dobre 
prakse iz Savjetovališta za prehranu
Jelena Margetić Bošković, mag.nutricionizma
Savjetovalište za prehranu Grada Zagreba
Dom zdravlja Zagreb – Centar

13:10-13:15 Stanka za virtualnu kavu

13:15-13:45 Farmakoterapija porodične hiperkolesterolemije
akademik Željko Reiner
Medicinski fakultet Sveučilišta u Zagrebu
KBC Zagreb, Klinika za unutarnje bolesti, Zavod za bolesti metabolizma

13:45-14:00 Pitanja i diskusija sudionika

Sudjelovanje u radionicama bit će bodovano prema pravilniku Hrvatske liječničke komore i Hrvatske komore medicinskih sestara s 4 boda.

Pozivamo Vas da se uključite. Za prijavu molimo popunite registracijski obrazac na sljedećoj poveznici:  https://register.gotowebinar.com/register/6487498348353453328
Obrazac ispunite svojim podacima: imenom, prezimenom, nazivom ustanove u kojoj ste zaposleni i radnim mjestom.

